Helvete Hecate Kesgard

## Alap infók

Nem
Semleges, Evantól elfogadja a kishúg megnevezést
Rokon
Evan – féltestvér apai ágon
## Megjelenés

### Ember

Feminin vonásokkal rendelkezik. Középmagas, 170 körüli vékony testalkattal. Az ember törékenynek nézné elsőre, de fizikuma ember feletti fajtáinak keveredése miatt. Hajszíne a vörös és fekete keverékeként teljesen bordó. Ez a természetes hajszíne emberi formában.
Szemei sötétbarnák. Keveset használt forma, csak akkor használja, ha úgy akar emberek között járkálni, hogy nem akar feltűnést kelteni. *(Például elmegy kajáldába)*

A testén tetoválások garmadája van, illetve a hasán egy különleges mintázatú heg található. *(ezek az alap és fél-ember megjelenésén is láthatóak)*

### Alap megjelenés

Hajszíne változik attól függően, hogy épp Heel vagy Hecate irányít-e.

Heel: Vörös haj
Hecate: Fekete haj
Esetenként a kettő egybe mosódik pár pillanatra, ilyenkor a haja egy része vörös a másik része fekete.

Amit a személyisége nem befolyásol:

A szemei halvány fénnyel derengenek. Narancssárgák, olyan hatást keltve, mintha a pupillák mögött lángolna a tekintete. Olykor össze tudja szűkíteni a pupilláit, mint a macskák. Fogai tűhegyesek és villás nyelve van.
Karjai könyöktől lefelé átmenetesen feketednek be. Az ujjhegyei már teljesen koromfeketék, tűhegyes karmokkal a végükön. A karjain lévő tetoválások ilyenkor fehérek.

### Fél-ember

Megjelennek a farkas fülek és a démon szarvak a démon farokkal együtt. A szarvai fekete-vörös átmenetesek lentről felvele, míg a farkát végig hasonló színekben pikkelyek borítják a végén egy ezüstkarommal. Mivel a testének ezen része teljesen démoni, nem árt saját magának vele, de ha a teste bármelyik másik pontját megvágja vele, az fájdalmat okoz. Szárnyból kettő van neki, fekete pikkelyes bőrszárnyak vöröses hártyával.

Ennek a fajta átváltozásnak két fokozata van: Farkas jellemzők és farkas + démon jellemzők. Ezt a kettőt képes irányítani.

### Fél-farkas

Egy jókora, két lábon álló farkas ami mint kétlábon, mint négylábon képes gyorsan mozogni. Feje helyén farkaskoponya található. Szemüregei sötétek egy apró, lángoló pöttyel. A farka ugyanolyan, mint fél-ember alakban, de a tövénél még nő rajta bunda. Szárnyakkal ilyenkor nem rendelkezik.

Mivel csupán a farkas és a démon él benne, a vérfarkasok emberi létét a démon elnyomta, így képes parancsra átváltozni, de így is szüksége van egy erős külső behatásra.

### Farkas

Egy nagyobb ló méretével megáldott farkas ugyanúgy csontkoponyával és a démoni farokkal. Bundája sötét, tulajdonképpen fekete és bármikor képes lángba borítani magát.

### Teljes démon

Minden farkas jellemző eltűnik és előtörik belőle a 100% démon. Két méter magas, fekete alak lábak nélkül. Fején csupán egy pengeéles, hófehér fogakkal teletűzdelt száj van. A szarvai közt lebeg egy szem, ami háromszázhatvan fokban képes nézelődni, ezen és a hat darab szárnyán elhelyezkedő szemeken keresztül képes tájékozódni. Ebben a formában a démoni ereje jócskán felerősödik.

### Tűz tigris

A démon képességek egyike, hogy fel tudnak venni a saját elemükből egy állati alakot. Helvete számára ez egy tigris. Az elméje a helyén marad, a testet kizárólag Helvete irányítja, Hecate-nak nincs beleszólása. Teste tiszta lángokból áll, de képes irányítani, hogy mit gyújt fel maga körül. Ha akarja, annyira is képes csillapítani a lángok erejét, hogy valaki hozzáérhessen és megsimogathassa.

## Jellem

Lobbanékony és kiszámíthatatlan. Az ember sose tudja, mivel húzhatja fel és mitől higgad le. Farkas és démon vér folyik az ereiben, így a valahova tartozás vágya igencsak erős. Ha végre megtalálja azokat az embereket, akiket családjának hívhat, bármire képes értük. Ennek ellenére a démoni túlélő ösztön is erős benne, ami egyszer már elnyomta a család iránti vágyat. A démonok magányosan élnek a földön, főleg, ha ott nőnek fel. Arra vannak nevelve, hogy képesek legyenek egyedül boldogulni és elbujdosni az emberek között.

Kifejezetten szereti a magányt, de a jó társaság sose rossz. Amennyiben valaki képes elviselni a kiszámíthatatlan és energikus viselkedését. Képtelen sokáig egyhelyben maradni.

Piromániás és fajtájából kiindulva profin is űzi a gyújtogató hobbit. Emellett a képességei közé tartozik a sötét mágia, amit bár nem használ sokat, de használta eleget ahhoz, hogy az agyára menjen. Az őrület állandóan körülötte gomolyog. Hangulatingadozásai is hasonlóan kiszámíthatatlanok. Egy barátságos társalgás pillanatok alatt válhat vérfürdővé, de ez fordítva is megeshet.

Jobban preferálja a nyers hús fogyasztását és a vérivást bárminél, annak ellenére, hogy nem lenne feltétlenül szüksége ezekre a túléléshez. Vadász. A tasakos vér és a hűtőben tárolt hús számára elcseszett konzerv kajának számít. Az élő állatokat szereti levadászni, de az emberhús a kedvence.

### Helvete

Valamivel nyugodtabb és logikusabb, de a higgadtsága rémisztő, mosolya sokszor inkább vérfagyasztó. Hidegvérű gyilkos. Igényli a magányt és szavai sosem üres fenyegetések. Inkább pszichopata fajta őrült, bár érzelmei vannak, de ritkán engedi őket felszínre. A kötődés számára egyenlő a halállal. A túlélést teszi előtérbe. Ingerlékenyebb és bár sokszor a helyzet megköveteli a gyors gyilkolást, mégis jobban preferálja az elnyúló kínzásokat.

### Hecate

Egy farkas. Ösztön lény. Ha valami nem tetszik neki, azt nem épp a legfinomabb módszerekkel jelzi, de ha valami tetszik neki, egy pillanat alatt képes átmenni csillogó szemű kisgyerekbe. Közvetlen és bár a saját magánszféráját szereti, ha olyan kedve van, nem fél belemászni másokéba. Könnyebben mutatja ki az érzelmeit és sokkal inkább igényli a társaságot és a kötődést, mint Helvete. Az ő vére gyengébb, így a szava alig ér valamit a démon ellen. Játékos és inkább a mókát keresi a maga módján.

A két személyiség képes váltogatni egymást, de az esetek nagy részében Helvete van elől. A két énje az eltelt évek alatt tanult egymástól, így Helvetébe keveredett Hecate játékosságából és Hecate is eltanulta Heel logikus gondolkodásának egy részét.

Ezek mellett képesek aktívan kommunikálni és akár kérésre is váltani az irányító felet. Csak egymásra számíthattak több, mint száz éven keresztül, így meg kellett tanulniuk együtt dolgozni.

Őrült, de nem idióta. Sose becsüld alá, mire képes.

## Múlt

Egy démon és egy vérfarkas éjszakájából született. Anyja a pokol úrnőjének egyik közeli ismerőse volt, amolyan jobbkeze, de a háború alatt összekaptak és miután megvádolták azzal, hogy elárulta Lilith-et, száműzve lett a társaival együtt a Földre annak ellenére, hogy ők a háború lezártával haza akartak volna térni.

Összeállítottak egy kisebb démon közösséget. Ide született Helvete.

A démonok elég érdekes módszerekkel nevelték a gyermekeiket. A kezdetektől a túlélésre nevelték őket. A mágia és a démoni képességei mellett az anyja és a társai az emberi fegyverek használatára és a tőlük elfigyelt harcmodorra is megtanították, amennyire csak képesek voltak. Egy nyugodt perce sem volt egész gyermekkorában. A pillanattól kezdve, hogy megtanult járni, bármelyik bokorból, ház mögül vagy akár a saját szobájának sarkából számíthatott veszélyre. Voltak gyermekek akikkel a saját szüleik végeztek, mert nem tudták megvédeni magukat.

Heel az egész gyerekkorát rettegésben töltötte, de ettől függetlenül fontos volt számára a családja. Démon és farkas vére miatt a lelkébe volt kódolva a kötődés azokhoz, akik nevelték és akik között otthont kapott. A családja sosem gondolta, hogy fontos lenne a farkas énjével is foglalkozni és törődni vele, mivel csak a démonokhoz értettek, emiatt Hecate-ban kialakult némi megfelelési kényszer is. Ha elismerést kap valamiért, akkor bármilyen hangulatban is volt korábban, feldobódik.

Emiatt az ignorálás miatt az elején sokkal nagyobb volt a rés a két személyisége között, ezért Hecaténak nincs is valami sok emléke a gyermekkorából. Elég korán jelentkeztek a vérfarkasságra utaló jelek rajta, tíz éves korában változott át először és majdnem végzett a terület gyengébb tagjaival. Az egyik gyereket darabokra tépte, egy másikat pedig súlyosan megsebzett, így az anyja teliholdanként elzárta.

Huszonhat éves korában egy csapatnyi angyal rátalált az otthonukra és lemészárolták a démoncsapat többségét. A rengeteg edzés ellenére sem voltak képesek megvédeni magukat, mivel az angyalok túlerőben voltak. Heelből kirobbant a démon és a kontrollálatlan erő elpusztított minden angyalt a közelben, de végzett a démonokkal is. A sötét és tűzmágia keveréke ami kitört a testéből létrehozott egy vulkánt a démonok egykori búvóhelyén.

A pusztításhoz felhasznált sötét mágia és a bűntudat, hogy ő maga végzett a saját családjával, szép lassan az őrületbe kergette. Elmenekült onnan, bár nem volt ki elől, de nem volt képes elviselni a látványt amit a lemészárolt családja nyújtott. Az angyalok ezután megpróbálták levadászni és az emberek is a nyomába eredtek, de szinte senki nem volt képes elég közel kerülni hozzá, hogy akár meg is sebezze. Egyetlen egy ember volt annyira ügyes, hogy a bizalmába férkőzzön annyira, hogy képes legyen elfogni. Egy mágus nő, aki a szekta egyik megmaradt ágához tartozott.
Megpróbálta megkínozni Helvetét, onnan ered a hege.

Végül elszabadult és végzett a nővel is. Az árulás és az újra előtörő emlékek szétmarták belülről, így könnyű prédává vált a vadászok számára. Sikeresen elkapták és bevágták egy arénába a tudatlan gyökerek. Csak akkor tűnt fel nekik, hogy kit fogtak el, amikor már késő volt. Az arénában futott össze a testvérével. A következő éjszaka a hely már lángokban állt és kimenekültek. A legrosszabb időszakban sikerült egy újabb családtaggal összefognia. Lelkileg egy roncs volt és nem volt hajlandó ismét kötődni valakihez. Egy kisebb ideig együtt maradtak, majd úgy döntött, elmenekül az újabb kötődés elől. Eddig csak fájdalmat és szenvedést okozott neki, ha valakihez közel került, így nem volt hajlandó ezen ismét végig menni.

Azóta elnyomta az érzéseit és a teste minden egyes porcikáját az élvezeteknek engedte át. Nem vegyült senkivel és semmivel. Nem maradt egy helyben sokáig. Bejárta az egész világot és mindenhol ott hagyta a lábnyomát miközben fogócskázott az őt kereső angyalokkal és vadászokkal. A szekta különös érdeklődést mutatott felé hosszú évtizedeken keresztül különleges fajtája miatt, de sosem kaparintották meg. Annál közelebb egyszer sem jutottak hozzá, mint egykori varázslónőjük.

A kétezres évektől indulva különös érdeklődést kezdett mutatni a mordernebb fegyverek, harcművészetek és járművek iránt. Egy egész arzenált gyűjtött össze magának és rengeteg időt töltött azzal, hogy megtanulja őket használni. Jelleme állatias, de harcmodora minden keveréke. Nem csak a puszta állati erő és mágia tölti ki.

## Képességek

* Alakváltás *(részletek a külsőnél)* : Az emberibb alakokban képes a démoni és farkas képességeit is alkalmazni, bár utóbbiból nincs valami sok. Farkas domináns alakban képes lángra lobbantani a testét és tüzet/lávát köpni.
* Teljesen tűzálló
* Fizikai ereje jóval nagyobb, mint azt az ember egy hozzá hasonló termetű lénytől elvárná. Rendkívül gyors és mozgékony, emellett igencsak hajlékony. Hallása, szaglása és egyéb érzékei rendkívül erősek és kifinomultak. Ezek mellé jut még az éjjellátás képessége.
* Képes a sötét mágia alkalmazására, emellett kiválóan bánik a tűzzel és az árnymágiával is. Nincs szüksége forrásra az utóbbihoz, mivel a saját teste termeli az energiát. A sötét mágiához viszont negatív érzelmekre van szüksége.
	+ A tűzmágiájába beletartozik a láva földből való feltörése, teljes démon alakban akár egy vulkán létrehozása. Képes a lávát felhasználva teleportálni.
	+ Az árnymágia magába foglalja a füst olyasfajta használatát, mint a csápok megidézése, a helyváltoztatás vagy a köddé válás.
	+ A sötét mágia negatív érzelmeken alapul. Képes anyaggá változtatni ezeket az érzelmeket és olyan fegyvereket alkotni belőlük, amik képesek végezni az ellenfeleivel, de ezeket az érzelmeket és/vagy gondolatokat mumusokká, vagy akár hallucinációkká is alakíthatják.
* Tud repülni fél-ember és teljes démon alakban is
* Elmevédelme áttörhetetlen, ezt a védelmet egy levegő alapú démon adta neki gyermekkorában az anyja kérésére.
* Megtanult gitározni.
* Érzékeli a körülötte lévők érzelmeit és megérzi, ha valaki fenyegetést jelent bármilyen szinten, vagy nyugiban lehet mellette lenni.
* Vérholdanként a farkashoz hasonlóan törik elő belőle a kontroll nélküli teljes démon, és ha ez még nem lenne elég, a hold ereje felerősíti.

## Gyengeségek

* Az angyali fegyverek és támadások képesek végezni vele.
* A többi démonnal is vérre megy, ha összeugranak.
* Az otthonából ismert alvilági szörnyetegek végezhetnek vele.
* Az ezüst megsebzi, de begyógyul egyetemben a farkasfűvel.
* Teliholdkor képtelen irányítani a farkast és Hecate-ban is előtör a teljes farkas ösztön, nem foglalkozva a logikával.
* Minden vérfarkasnak van valami, ami képes lenyugtatni teliholdkor is akár. Hecate számára ez a természet különös hangja, mivel gyerekként amikor akart egy kis nyugtot a családjától, mindig berohant az erdő mélyére, hogy senki se találja meg és rend szerint egy patak melletti fán olvasott, vagy csak pihent.

## Egyéb

* Két szett dobókés ami visszarepül hozzá
* Két karambit
* Két revolver
* Egy Ducati, vörös-fekete motor *(szeme fénye)*